Cuneiform Tablet Kt 92/k 96 (AKT 8 225)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
šu-IŠTAR ù en-na-sú-in iṣ-bu-tù-ni-a-tí-ma um-ma en-na-sú-in-ma KÙ ša qá-ta-at a-al-DU₁₀ a-šu-mì ki-li-ri-e ni-il₅-tap-tù KÙ šu-qú-ul um-ma šu-IŠTAR-ma a-na 6 ITU.KAM ki-ma a-wa-at a-li-a a-lá-kam-ma a-wa-tám a-dá-na-kum um-ma en-na-sú-in-ma šu-ma a-na 6 ITU.KAM a-na ta-wi-ni-a lá ta-lá-kam-ma a-wa-tám lá ta-dí-nam ba-lum dí-nim ba-lúm ma-mì-tim KÙ ú ṣí-ba-tí-šu lá ta-dá-nam um-ma šu-IŠTAR-ma lá-dí-na-kum a-na a-wa-tim a-ni-a-tim kà-ru-um ta-wi-ni-a i-dí-ni-a-tí-ma IGI GÍR ša a-šur ṭup-pá-am a-ni-am ni-dí-in IGI IŠTAR-ba-ni IGI ší-ma-ta-nim IGI zu-NI-a ma-num-ba-lúm-a-šur DUMU du-ni-a ra-bu-ni